**Setwsana**

DIKAKANTSHO TSA GO RWALA MASK WA LETSELA

“Go rwala di mask go botlhokwa. Re batla go rotloetsa gore batho botlhe ba dirise di mask. Re akantsha gore batho ba dirise di mask tsa letsela, ba tlhomamise gore di na le dikarolo tse tharo.”

-Ngk. Zweli Mkhize, Tona ya Itekanelo

SE O TLHOKANG GO SE ITSE KA DI MASK

Go rwala mask fa o le mo mafelong a batho botlhe, segolobogolo mo mafelong a a tlhanaselang, go ka thusa go fokotsa go anama ga Covid-19. Le fa o rwala mask, go tlhapa diatla le go boloka sekgala se se siameng fa gare ga batho e santse e le ditsela tse di botlhokwa tsa go fokotsa go anama ga Covid-19.

Tila go tshwara mask kgotsa sefatlhego sa gago fa o tswile mme fa o fitlha kwa gae, tlhatswa mask ka metsi le sesepa ka bonako O SA DIRISE DIKHEMIKALE mme o tlhape diatla gape.

Fa mask o sena go tlhatswiwa, o tshwanetse go aeniwa kgotsa o bewe mo letsatsing gore o ome.

Ga lo a tshwanela go adimana dimask gore di se ka tsa tlhakatlhakana fa di tlhatswiwa.

Gakologelwa go se tshware karolo e e kafa teng ya mask fa o o rola kgotsa o o rwala.

Batho ga ba a tshwanela go rwala di mask tse di dirisiwang ke dingaka – tseno di beilwe e le didirisiwa tsa go itshireletsa tsa badiri ba rona ba tlhokomelo ya itekanelo ba ba eteletseng pele ntwa kgatlhanong le COVID-19.

Badiri ba rona ba tlhokomelo ya itekanelo ba tlhoka dimask tsa maemo a kalafi le dilo tse di ba thusang go hema gore ba nne ba itekanetse mme ba boloke matshelo a batho ba ba nang le COVID-19. Mma re ba neye didirisiwa tsa gore ba kgone go lwantsha ntwa eo.